16.   כתב תביעה על-פי חוק יחסי ממון בין בני-זוג
בבית-המשפט לענייני משפחה

ב_________                                                                                                     תמ"ש_________
בעניין:

______________ ת"ז ____________




על-ידי באי-כוחה עורך-דין  ____________



ו/או ___________



מרח' ___________  עיר  ___________



טל' ____________ פקס' ___________
("התובעת")




נ ג ד




______________ ת"ז ____________




על-ידי בא-כוחו עורך-דין _____________



מרח' ___________  עיר ___________



טל' ___________  פקס' ___________
("הנתבע")

כתב התביעה

התובעת 1 (להלן: "התובעת") מתכבדת בזאת להגיש לכב' בית-המשפט הנכבד את כתב תביעתה לשמירת זכויות על-פי חוק יחסי ממון בין בני-זוג הכל כאמור וכמפורט להלן בהרחבה:

הקדמה:

1.
א.
התובעת והנתבע נישאו זל"ז כדמו"י ביום ________ והינם אזרחי המדינה ותושביה.


ב.
מנשואי הצדדים נולדו להם _______ בנות - ______ בנות בגירות והתובעות 2 ו-3 המצויות כיום בחזקת אימן התובעת.

המשבר בין הצדדים:

2.
מאז נישאו הצדדים ידעו חייהם המשותפים עליות ומורדות כאשר הנתבע נטל לעצמו את מלוא הסמכויות בבית, דיקטטור של ממש, על פיו ישק דבר, מבלי להיוועץ בכלל בתובעת, והתובעת היטתה שכמה לסבול ועשתה עצמה כאסקופה נדרסת בלית ברירה.


למען שלום בית ומתוך רצון לשמור על שקט ולגדל את הבנות החרישה התובעת וסבלה היא את התנהגותו של הנתבע אשר לא ידע להעריך את מאמציה כלפיו, כלפי הבנות וכלפי מערכת הנישואין שלהם.

3.
התובעת הקדישה את מלוא זמנה ומרצה לגידול הבנות, לטיפול בבעל, לטיפול בבית, ורק לאחר שהבנות גדלו יכולה היתה לצאת לעבודה כאשר היא ממשיכה כמובן במקביל לטפל בבנות, בבעל ובבית, מעבר לכוחותיה ובמסירות יוצאת-דופן ממש. 

4.
א.
במשך שנים עבד הנתבע מחוץ לבית שעות רבות והתובעת עשתה לבדה את כל הכרוך בגידול הבנות וכן ניהלה את משק הבית כמעט ללא עזרה מצד הבעל, תוך שהיא מבצעת את כל מלאכות הבית.


ב.
בד-בבד עם היותה עובדת במשרה מלאה, תרמה התובעת אף היא לקופה המשפחתית, כאשר בשנים האחרונות עובדת היא במקום עבודה מסודר.


ג.
יוצא, איפוא, כי לאורך כל תקופת הנישואין הקדישה התובעת את כל כוחה ומשאביה לבית, תוך שהיא תורמת לקופה המשפחתית, מחד, ודואגת לגידול חינוך וטיפול בבני המשפחה, לרבות הנתבע, מאידך.

5.
במשך כל שנות הנישואין היתה התובעת שותפה מלאה לביסוס התא המשפחתי, הן כלכלית בעבודתה מחוץ לבית כאמור לעיל והן בניהול משק הבית וגידול הבנות.

6.
בשנים האחרונות החל הנתבע להתנכר יותר ויותר לתובעת, ועשה בבית ככל העולה על רוחו. הנתבע החליט לבצע שיפוצים מקיפים בביתם של הצדדים, וזאת במקביל לחתונתה של _________, בתם הגדולה של הצדדים. הנתבע לא נועץ כלל בתובעת לגבי עצם השיפוצים, התובעת התחננה אל הנתבע כי אין להם אפשרות כלכלית לבצע שיפוצים במקביל לחתונת הבת, אולם ללא הועיל, הנתבע עשה כרצונו. זאת כאשר הנתבע נוהג היה לומר לתובעת "__________". יתירה מזו, הנתבע לא דאג לסידור מגורים חלופי לתובעת ולבנות, והתובעת התחננה לאימו של הנתבע שתאפשר לה ולבנות ללון אצלה, וזו בקושי הסכימה לקבלן ל_________ ימים, מבלי שהנתבע משתדל כלל אצל אימו למען התובעת והבנות.


הנתבע רכש שולחן לבית בסכום של _________ ש"ח מבלי לשאול את התובעת. התובעת התלוננה בפניו מדוע רכש שולחן כה יקר כשהוא מתריס כלפיה מילים בוטות.


הנתבע יצר מוקדי חיכוך במשפחה, סרב לארח את בתה הנשואה הטריה ובעלה לשבתות, ובאופן מניפולטיבי גרם לניתוק מוחלט בין התובעת לבתה הבכורה _________ ובעלה במשך זמן רב.


פשר ההחרפה ביחסו המזלזל והמשפיל של הנתבע כלפי התובעת התברר לה עת גילתה כי הנתבע נתן עינו באחרת, ונטש את התובעת לטובתה. לא זו בלבד, הנתבע, אשר עודנו נשוי לתובעת, ערך טקס נישואין פרטי עם בחירת ליבו הנוכחית, והתחתן עימה על פני התובעת, ועוד טרם הותרו קשרי הנישואין בינו לבין התובעת, תוך שהנתבע מבצע למעשה עבירה פלילית של ביגמיה.

7.
ביום __________, יום בו עזב הנתבע את הבית בטענה שהוא נוסע ל__________. מאז לא שב הנתבע לגור בבית. הנתבע עבר להתגורר עם חברתו, אשר עימה אף ערך טקס נישואין פרטי כאמור לעיל. 

8.
זאת ועוד. הנתבע חדל לזון את התובעות והינו מתעלם מהן כליל. יתר-על-כן, לצדדים חשבון בנק משותף שבפועל פעל בו הנתבע בלבד, ולמעשה אף לא הרשה לתובעת לפעול בחשבון. הנתבע הביא את החשבון ליתרת חובה של כ________ ש"ח, והוא מתעלם מכך ומסרב לכסות את יתרת החוב.

9.
מקצועו של הנתבע:

א.
הנתבע מועסק על-ידי _________ כ_________ ב_________. הנתבע משתכר כ_________ ש"ח נטו בחודש, וזאת מלבד זכויותיו הסוציאליות השונות. 


ב.
מעבר לעבודתו כ_________ כאמור, הנתבע מבצע עבודות ועיסוקים שונים באופן פרטי (__________ וכד') והכנסתו מעבודות אלה הינה בסכומים גבוהים שאינם ידועים במדוייק לתובעת. 


ג.
זאת ועוד, הנתבע אשר לכאורה עובד בעבודה פשוטה, שולח ידו בעסקים נוספים שונים, ולהערכת התובעת הכנסותיו מהם אף עולות על הכנסותיו מעבודתו הקבועה ובאופן פרטי. 


לדוגמה, הנתבע השקיע __________ ש"ח ב____________, תמורת שותפות בשיעור של % _____ וזכות ל-% ____ מהכנסותיו, והוא אף מיופה-כוח בחשבון הבנק של ________.


מצ"ב העתק הסכם שותפות עליו חתום הנתבע ומסומן נספח "א".

נספח "א"


הנתבע רכש על-שמו דירה נוספת בגוש ____________ חלקה _________ תת-חלקה _________, תוך שהוא מנצל את תמימותה של התובעת, מעלים ממנה את דבר רכישת הדירה אשר נקנתה בכספים שהם רכוש משותף של הצדדים. הנתבע לא רשם את הדירה על-שם הצדדים בחלקים שווים אלא על-שמו בלבד, למרות שהדירה הינה רכוש משותף באשר נקנתה מכספים המהווים רכוש משותף כאמור.


דבר רכישת הדירה הנ"ל התגלה באקראי על-ידי התובעת משהגיעה דרישת תשלום מס רכישה מרשויות המס בקשר לדירה זו.


מצ"ב העתק דרישת המס האמורה ומסומן נספח "ב".

נספח "ב"

10.
הנתבע חייב ומסוגל לזון את התובעות ברמה גבוהה על-פי כל דין. מבלי לגרוע מן האמור, לנתבע הכנסות גבוהות מאוד, מחד, ומאידך הוא מוצא לעצמו לנכון להוציאן על "אשתו השניה" לה נישא בעודו נשוי לתובעת כאמור לעיל.
מקצועה של התובעת:

11.
התובעת עובדת מזה כ___________ שנים כ_________ ב_________, ומשתכרת כ_________ ש"ח נטו לחודש.

דירות הצדדים:

12.
לצדדים במשותף דירת מגורים אותה רכשו בשנת ____________. הדירה מצויה ברחוב _____________ ב_________ והידועה כחלק (רבע) בחלקה _________ בגוש _________ (להלן: "הדירה").

רכב:

13.
לצדדים במשותף רכב מסוג _________ מ"ר _________ שנת ייצור _________. 

סמכות בית-המשפט:

14.
לבית-המשפט הנכבד הסמכות המקומית והעניינית לדון בתובענת התובעות נגד הנתבע לאור מהות התביעה ומקום מגורי הצדדים.

15.
התובעת זכאית לסעדים הנתבעים על ידה מכוח חוק יחסי ממון בין בני-זוג, דיני הקניין, דיני החוזים, עיקרון תום-הלב ו/או כל דין אחר.

כללי:

16.
אשר-על-כן יתבקש כב' בית-המשפט הנכבד לזמן הנתבע לדין ולחייבו כדלקמן:


א.
לשלם לתובעים למזונותיהם הזמניים ו/או הקבועים סך של ________ ש"ח לחודש.


ב.
להורות כי סכום המזונות יהיה צמוד למדד ויעודכן אחת לשלושה חודשים ללא כל הפרשים למפרע, כאשר המדד הבסיסי הינו המדד הידוע ביום הגשת תביעה זו.


ג.
להורות כי קצבת הבנות מהמוסד לביטוח לאומי תשולם לידי התובעת 1 בנוסף על דמי המזונות שייפסקו.


ד.
לשלם לתובעות כל הוצאה רפואית שאינה מכוסה על-ידי קופת-חולים, לרבות טיפולי שיניים למיניהם, אופטיקה, פסיכולוג וכד'.


ה.
לאשר את הצווים הזמניים אשר יינתנו במסגרת תובענה זו.


ו.
לשלם לתובעות הוצאות משפט ושכר-טרחת עורך-דין + מע"מ כדין.






_________________




__________, עורך-דין






בא-כוח התובעת

